Hipólito Sinforiano Luengo

Hipólito Sinforiano Luengo, nado en Zamora cara a 1868, foi un mestre asentado en Ourense.

 Traxectoria 
Mestre e masón. Pertencía á Asociación Esperantista. En 1909 instalouse en Ourense xunto coa súa muller Teresa Roqueta para dirixir a Escuela Laica Neutral de Ourense creada no Xardín do Posío pola Agrupación Librepensadora de Ourense a instancias de emigrantes ourensáns na Arxentina. A escola foi sostida pola Unión Orensana en Cuba e a Unión Provincial Orensana de Buenos Aires. 

Foi un dos fundadores da agrupación ourensá do Partido Republicano Radical en 1909, da que foi nomeado secretario.El Miño, 25-5-1909, p. 2. En marzo de 1912 foi denunciado e condenado por ofensa aos sentimentos relixiosos por non descubrirse ante o Viático,La Región, 1-5-1912, p. 1. condena que foi recurrida en casación ante o Tribunal Supremo, que tamén condenou a Hipólito.La Región, 25-10-1912, p. 1. A consecuencia da folga xeral de 1917, foi detido a mediados de agosto.La Región, 21-8-1917, p. 2. A escola Laica Neutral mantívose ata o golpe de Estado do 18 de xullo de 1936, cando Hipólito e Teresa foron detidos. Hipólito Luengo foi sancionado polas autoridades golpistas e depurado como mestre. Foron trasladados a Barcelona.Educación lembra os fundadores da Escola Laica Neutral de Ourense

 Vida persoal 

Casou con Teresa Roqueta Dalmau, de Llagostera.

 Notas 

 Véxase tamén 
 Bibliografía 




 Ligazóns externas 
 A 'Escola Laica Neutral' de Ourense, un ensino para "formar cidadáns libres" truncado polo Golpe de Estado de 1936
 Expediente de apertura de la Escuela Laica Neutral de Orense (E.N.L.O.)
 Dos joyas fotograficas
 Teresa Roqueta Dalmau e a Escola Laica de Ourense (ENLO)

Categoría:Profesores de España
Categoría:Masóns
Categoría:Represaliados polo franquismo
Categoría:Nados en Zamora
Categoría:Nados en ano descoñecido
Categoría:Finados en ano descoñecido